9. การจัดการ

โครงสร้างการจัดการ ธนาคารกรุงศรีอยุธยา จำกัด (มหาชน) เพียงวันที่ 31 ธันวาคม 2543

[]

( 1 ) โครงสร้างการจัดการ

ธนาคารมีโครงสร้างกรรมการประกอบด้วยคณะกรรมการทั้งหมด 3 ชุด คือ คณะกรรมการธนาคาร
คณะกรรมการบริหาร และคณะกรรมการตรวจสอบ
ซึ่งคณะกรรมการแต่ละคณะประกอบด้วยรายชื่อคณะกรรมการและขอบเขตอำนาจดังนี้.-

คณะกรรมการธนาคาร

รายชื่อกรรมการ

ณ วันที่ 31 ธันวาคม 2543 คณะกรรมการธนาคารประกอบด้วยกรรมการจำนวน 9 คน คือ.-

1. นายกฤตย์ รัตนรักษ์ ประธานกรรมการ

2. นายทิพย์สมาตย์ ณ เชียงใหม่ กรรมการ

3. นายเอกศักดิ์ ภูริผล กรรมการ

4. นายประไพสิทธิ์ ตัณฑ์เกยูร กรรมการ

5. นายยงยุทธ วิทยาวงศรุจิ กรรมการ

6. นายจำลอง อติกุล กรรมการผู้จัดการใหญ่

7. นายสุรชัย พฤกษ์บำรุง กรรมการอิสระ

8. นายเอนก ศรีสวัสดิ์ กรรมการอิสระ

9. นายวิรัช ไพรัชพิบูลย์ กรรมการอิสระ

เลขานุการคณะกรรมการธนาคาร คือ นายสุวัฒน์ สุขสงเคราะห์

ขอบเขตอำนาจหน้าที่

1. ตามข้อบังคับของธนาคารข้อ 22. คณะกรรมการธนาคารมีอำนาจหน้าที่ดูแลและจัดการ

บริษัทให้เป็นไปตามกฎหมาย วัตถุประสงค์ ข้อบังคับ และมติของที่ประชุมผู้ถือหุ้น กล่าวคือ
คณะกรรมการธนาคารมีอำนาจหน้าที่ตัดสินใจและดูแลการดำเนินงานของธนาคาร
เว้นแต่เรื่องดังต่อไปนี้ซึ่งคณะกรรมการธนาคารจะดำเนินการได้ต้องได้รับอนุมัติจากที่ประชุมผู้ถือหุ้นก่อน
คือ.-

1.1 เรื่องที่กฎหมายกำหนดให้ต้องได้รับมติที่ประชุมผู้ถือหุ้นอนุมัติให้ดำเนินการได้ เช่น การเพิ่มทุน
การลดทุน การเลิกบริษัท การควบบริษัท ฯลฯ เป็นต้น

1.2
การทำรายการที่เกี่ยวโยงกันตามหลักเกณฑ์ที่ตลาดหลักทรัพย์แห่งประเทศไทยกำหนดให้ขอความเห็นชอบจากที่ประชุมผู้ถือหุ้นก่อนเข้าทำรายการ
เช่น การทำรายการเกี่ยวโยงที่ไม่เข้าข้อยกเว้นตามข้อ 8. และข้อ 9.
ของประกาศตลาดหลักทรัพย์แห่งประเทศไทย เรื่อง หลักเกณฑ์ วิธีการ
และการเปิดเผยรายการที่เกี่ยวโยงกันของบริษัทจดทะเบียน

1.3 การได้มาหรือจำหน่ายไปซึ่งทรัพย์สินตามหลักเกณฑ์ที่ตลาดหลักทรัพย์แห่งประเทศไทย
กำหนดให้ต้องขอความเห็นชอบจากผู้ถือหุ้นก่อนดำเนินรายการ เช่น การดำเนินรายการขนาดใหญ่
การดำเนินรายการกับบุคคลที่เกี่ยวโยงกัน เป็นต้น

2. กำหนดทิศทางและเป้าหมายเชิงกลยุทธ์ในภาพรวมของธนาคาร และพิจารณาอนุมัติ

นโยบายและทิศทางในการดำเนินงานของธนาคารตามที่ฝ่ายจัดการเสนอ
โดยคำนึงถึงประโยชน์ของธนาคารและผู้ถือหุ้นเป็นหลัก

3. ดำเนินการให้ธนาคารมีระบบการควบคุมภายในและการตรวจสอบภายในที่มีประสิทธิภาพ

4. ติดตามการดำเนินกิจการของธนาคารตลอดเวลา เพื่อให้ฝ่ายจัดการดำเนินกิจการตาม

กฎหมายและนโยบายที่วางไว้

คณะกรรมการบริหาร

รายชื่อคณะกรรมการบริหาร

ณ วันที่ 31 ธันวาคม 2543 คณะกรรมการบริหารประกอบด้วยกรรมการจำนวน 6 คน คือ.-

1. นายกฤตย์ รัตนรักษ์ ประธานกรรมการบริหาร

2. นายทิพย์สมาตย์ ณ เชียงใหม่ รองประธานกรรมการบริหาร

3. นายเอกศักดิ์ ภูริผล รองประธานกรรมการบริหาร

4. นายประไพสิทธิ์ ตัณฑ์เกยูร กรรมการบริหาร

5. นายยงยุทธ วิทยาวงศรุจิ กรรมการบริหาร

6. นายจำลอง อติกุล กรรมการผู้จัดการใหญ่

เลขานุการคณะกรรมการบริหาร คือ นายสุวัฒน์ สุขสงเคราะห์

ขอบเขตอำนาจหน้าที่

1. ตามข้อบังคับของธนาคารข้อ 26.
คณะกรรมการธนาคารมีอำนาจแต่งตั้งกรรมการจำนวนหนึ่งตามที่เห็นสมควร
ให้เป็นคณะกรรมการบริหาร ในจำนวนนี้ให้กรรมการคนหนึ่งเป็นประธานกรรมการบริหาร
โดยให้มีอำนาจหน้าที่ควบคุมดูแลกิจการของธนาคารตามที่คณะกรรมการธนาคารมอบหมาย

2. กำหนดกลยุทธ์ บริหาร และติดตามกิจการด้านต่าง ๆ ของธนาคาร

3. ถือปฏิบัติตามนโยบายและกลยุทธ์ด้านการบริหารความเสี่ยงที่คณะกรรมการธนาคารได้อนุมัติแล้ว
รวมทั้งกำหนดนโยบายและกระบวนการในการบริหารความเสี่ยงประเภทต่าง ๆ

คณะกรรมการตรวจสอบ

รายชื่อคณะกรรมการตรวจสอบ

ณ วันที่ 31 ธันวาคม 2543 คณะกรรมการตรวจสอบประกอบด้วยกรรมการจำนวน 3 คน คือ.-

1. นายสุรชัย พฤกษ์บำรุง ประธานกรรมการตรวจสอบ

2. นายเอนก ศรีสวัสดิ์ กรรมการตรวจสอบ

3. นายวิรัช ไพรัชพิบูลย์ กรรมการตรวจสอบ

เลขานุการคณะกรรมการตรวจสอบ คือ นายคณิต อาจาริยะ

ขอบเขตอำนาจหน้าที่

1. สอบทานให้ธนาคารมีการรายงานทางการเงินอย่างถูกต้องและเพียงพอ

2. สอบทานให้ธนาคารมีระบบการควบคุมภายในและการตรวจสอบภายในที่เหมาะสม

และมีประสิทธิผล

3. สอบทานให้ธนาคารปฏิบัติตามข้อกำหนดและกฎหมายที่เกี่ยวข้อง

4. พิจารณา คัดเลือก เสนอแต่งตั้งผู้สอบบัญชีและค่าสอบบัญชีของธนาคาร

  5. พิจารณาการเปิดเผยข้อมูลของธนาคารในกรณีที่เกิดรายการเกี่ยวโยงกัน หรือรายการที่อาจ

  มีความขัดแย้งทางผลประโยชน์ให้มีความถูกต้องและครบถ้วน

6. มีอำนาจเรียกเอกสาร ข้อมูล และบุคคลจากฝ่ายงานต่าง ๆ ของธนาคารมาแสดงหรือชี้แจง

  7. รายงานการกำกับดูแลกิจการธนาคารของคณะกรรมการตรวจสอบ โดยเปิดเผยไว้ใน

  รายงานประจำปี ของธนาคาร

8. ปฏิบัติการอื่นใดตามที่คณะกรรมการของธนาคารมอบหมาย ด้วยความเห็นชอบของ

คณะกรรมการตรวจสอบ

-   ข้อมูลของกรรมการและผู้บริหาร รายละเอียดปรากฏใน เอกสารแนบ 1

( 2 ) การสรรหากรรมการและผู้บริหาร

ธนาคารไม่ได้ใช้วิธีการเลือกตั้งกรรมการโดยผ่านคณะกรรมการสรรหา
เนื่องจากธนาคารมีการเลือกตั้งกรรมการของธนาคารโดยแบ่งออกเป็น 2 กรณี ดังนี้

( 1 ) การเลือกตั้งกรรมการธนาคารโดยมติที่ประชุมผู้ถือหุ้น เช่น
การเลือกตั้งกรรมการแทนกรรมการที่พ้นจากตำแหน่งตามวาระ
และ/หรือการเลือกตั้งกรรมการเพิ่มเติม (กรรมการใหม่) จะต้องได้รับอนุมัติจากที่ประชุมผู้ถือหุ้น
โดยคณะกรรมการธนาคารจะเป็นผู้เสนอชื่อผู้ที่มีคุณสมบัติเหมาะสมที่จะเป็นกรรมการของธนาคารต่อที่ประชุมผู้ถือหุ้นเพื่อพิจารณา
และการเลือกตั้งกรรมการของธนาคาร
ที่ประชุมผู้ถือหุ้นจะต้องเลือกตั้งตามหลักเกณฑ์และวิธีการตามข้อบังคับของธนาคารข้อ 16. กล่าวคือ

ก. ผู้ถือหุ้นคนหนึ่งมีคะแนนเสียงเท่ากับ 1 หุ้นต่อ 1 เสียง

ข. ในการเลือกตั้งกรรมการอาจใช้วิธีออกเสียงลงคะแนนเลือกกรรมการเป็นรายบุคคลคราวละคน
หรือคราวละหลายคน ตามแต่ที่ประชุมผู้ถือหุ้นจะเห็นสมควร
แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีตาม ก. ทั้งหมด
จะแบ่งคะแนนเสียงแก่คนใดมากน้อยเพียงใดไม่ได้

ค. การออกเสียงลงคะแนนเลือกตั้งกรรมการ ให้ใช้เสียงข้างมาก หากมีคะแนนเสียง

เท่ากันให้ประธานที่ประชุมเป็นผู้ออกเสียงชี้ขาด

( 2 ) การเลือกตั้งกรรมการแทนกรรมการที่ว่างลงเพราะเหตุอื่น นอกจากถึงคราวออกตามวาระ

คณะกรรมการธนาคารเป็นผู้พิจารณาเลือกบุคคลซึ่งมีคุณสมบัติและไม่มีลักษณะต้องห้ามตามกฎหมาย
เข้าเป็นกรรมการธนาคารแทนกรรมการที่ว่าง
โดยหลักเกณฑ์และวิธีการเลือกตั้งจะต้องเป็นไปตามพระราชบัญญัติบริษัทมหาชน พ.ศ.2535 มาตรา
75 และตามข้อบังคับของธนาคารข้อ 19.
ซึ่งมติคณะกรรมการธนาคารจะต้องมีคะแนนเสียงไม่น้อยกว่า 3 ใน 4
ของจำนวนกรรมการธนาคารที่ยังเหลืออยู่ สำหรับการสรรหาบุคคลที่มีคุณสมบัติเหมาะสมนั้น
กรรมการธนาคารที่ยังเหลืออยู่แต่ละคนจะเป็นผู้สรรหาและนำเสนอที่ประชุมคณะกรรมการธนาคารพิจารณาแต่งตั้งต่อไป

การแต่งตั้งกรรมการอิสระเป็นไปตามหลักเกณฑ์ที่ตลาดหลักทรัพย์แห่งประเทศไทยกำหนดคือ
แต่งตั้งตามมติของที่ประชุมคณะกรรมการธนาคาร และ/หรือมติของที่ประชุมผู้ถือหุ้น

( 3 ) ค่าตอบแทนผู้บริหาร ประจำปี 2543

( 3.1 ) ค่าตอบแทนที่เป็นตัวเงิน

( ก ) ค่าตอบแทนรวมของกรรมการธนาคาร จำนวน 9 คน

เป็นเงิน 5,600,000 บาท โดยเป็นเงินบำเหน็จกรรมการ

( ข ) ค่าตอบแทนรวมของกรรมการบริหารและผู้บริหาร

(กรรมการบริหารถึงผู้ช่วยกรรมการผู้จัดการใหญ่) จำนวน 21 คน

เป็นเงิน 68,865,160 บาท

( 3.2 ) ค่าตอบแทนอื่น

  เงินสมทบกองทุนสำรองเลี้ยงชีพของผู้บริหารธนาคาร

  เป็นเงิน 1,296,360 บาท

( 4 ) การกำกับดูแลกิจการ

ที่ผ่านมาธนาคารได้ปฏิบัติตามข้อพึงปฏิบัติที่ดีสำหรับกรรมการธนาคาร (Code of Best
Practices) เป็นไปตามแนวทางของตลาดหลักทรัพย์และได้จัดตั้งคณะกรรมการตรวจสอบ (Audit
Committee) ตามข้อกำหนดของตลาดหลักทรัพย์แล้ว

( 5 ) การดูแลเรื่องการใช้ข้อมูลภายใน

ธนาคารได้กำหนดให้ผู้บริหารของธนาคารถือปฏิบัติให้เป็นไปตามมาตรา 59
แห่งพระราชบัญญัติหลักทรัพย์และตลาดหลักทรัพย์ พ.ศ. 2535
และตามข้อบังคับตลาดหลักทรัพย์แห่งประเทศไทย เกี่ยวกับการรายงานการถือหลักทรัพย์
ผู้บริหารต้องรายงานการถือหุ้นธนาคารและการซื้อขายหุ้นในแต่ละครั้งต่อตลาดหลักทรัพย์ภายในระยะเวลาที่กำหนด
พร้อมทั้งรายงานให้ที่ประชุมคณะกรรมการของธนาคารทราบ
หากฝ่าฝืนไม่ปฏิบัติตามข้อบังคับตลาดหลักทรัพย์และตามมาตรา 59 ผู้บริหารจะต้องรับโทษตามมาตรา
275 แห่งพระราชบัญญัติดังกล่าว
นอกจากนี้ผู้บริหารของธนาคารยังต้องถือปฏิบัติในเรื่องนี้ให้เป็นไปตามมาตรา 241
แห่งพระราชบัญญัติหลักทรัพย์และตลาดหลักทรัพย์ พ.ศ. 2535
เกี่ยวกับข้อห้ามการซื้อขายหลักทรัพย์โดยใช้ข้อมูลภายในเพื่อประโยชน์ต่อตนเองหรือผู้อื่น
หากฝ่าฝืนจะต้องรับโทษตามมาตรา296 แห่งพระราชบัญญัติดังกล่าวข้างต้น

( 6 ) บุคลากร

-   ณ วันที่ 31 ธันวาคม 2543 ธนาคารมีจำนวนพนักงานทั้งหมด 9,731 คน

จำนวนพนักงานในแต่ละสายงานหลักมีดังนี้

สายสินเชื่อ 544 คน

สายเงินฝาก 432 คน

สาย IT 270 คน

สายปฏิบัติการสินเชื่อ 22 คน

สายบริหารเงิน 22 คน

สาย TRADE FINANCE 151 คน

สาย BACK OFFICE 85 คน

สายวิจัย 146 คน

สายตรวจสอบภายใน 134 คน

สายตรวจสอบคอมพิวเตอร์ 46 คน

สาย COMPLIANCE UNIT 14 คน

สายบริหารความเสี่ยง 6 คน

สาย CREDIT REVIEW 140 คน

-   ค่าตอบแทนรวมของพนักงานปี 2543 จำนวน 9,731 คน เป็นเงิน 2,243,685,840 บาท

  โดยเป็นเงินเดือน ค่าครองชีพ เงินช่วยเหลือค่าครองชีพพิเศษ
  และเงินสมทบกองทุนสำรองเลี้ยงชีพ

-   เหตุผล/นโยบาย กรณีที่มีการเปลี่ยนแปลงจำนวนพนักงานอย่างมีนัยสำคัญ
    หรือมีข้อพิพาททางด้านแรงงาน (ในรอบ 3 ปีที่ผ่านมา) *

-   จากการบริหารงานด้านทรัพยากรบุคคลที่ผ่านมา
    ธนาคารมีนโยบายที่มีผลทำให้เกิดการเปลี่ยนแปลงจำนวนพนักงานอย่างมีนัยสำคัญ คือ
    โครงการลาออกก่อนครบเกษียณอายุ (EARLY RETIREMENT PROGRAM) โดยมีเหตุผล
    เพื่อปรับขนาดขององค์กรให้มีความเหมาะสมกับขนาดธุรกิจ และใช้โครงการดังกล่าวเป็น
    Tool สำคัญในการดำเนินการ ซึ่งธนาคารได้ดำเนินโครงการมาแล้ว ตั้งแต่เดือนสิงหาคม
    2541 ถึงเดือนธันวาคม 2542 รวม 3 ครั้ง จำนวนพนักงานที่เข้าโครงการ จำนวน 2,121
    คน

-   ข้อพิพาททางด้านแรงงาน

- ไม่มี -

-   นโยบายในการพัฒนาพนักงาน

การพัฒนาทรัพยากรบุคคลของธนาคาร

แนวทางในการพัฒนาพนักงาน

การพัฒนาพนักงานทั้งระดับผู้บริหารและระดับปฏิบัติการ สังกัดฝ่ายงานต่าง ๆ ในสำนักงานใหญ่
และสังกัดสาขาส่วนกลางและส่วนภูมิภาค
ศูนย์ฝึกอบรมกำหนดเครื่องมือในการวางแผนพัฒนาพนักงานโดยการใช้ Training Road Map
เป็นแนวทางซึ่งจะมีการกำหนดหลักสูตรการฝึกอบรมของตำแหน่งงานแต่ละตำแหน่ง
และหากพนักงานไม่ผ่านการอบรมในหลักสูตรที่กำหนดไว้ก็จะไม่สามารถเลื่อนตำแหน่งสูงขึ้นได้

TRAINING ROAD MAP ของสายงานสินเชื่อสาขา

+----------------------+----------------------+----------------------+
|                      |                      | ผู้ช่วยผู้จัดการสาขา       |
+----------------------+----------------------+----------------------+
|                      |                      | -   เตรียมผู้จัดการสาขา  |
+----------------------+----------------------+----------------------+
|                      | ผู้ช่วยนักวิจัย -          | -   การบริหารการตลาด  |
|                      | นักวิจัยสินเชื่อ           |                      |
+----------------------+----------------------+----------------------+
|                      | -                    | -   การบริหารสินเชื่อ    |
|                      |  เตรียมผู้ช่วยผู้จัดการสาขา |                      |
+----------------------+----------------------+----------------------+
| เจ้าหน้าที่สินเชื่อ 1 - 2   | -   ก                |                      |
|                      | ารประเมินผลการปฏิบัติงาน |                      |
+----------------------+----------------------+----------------------+
| -   สินเชื่อสาขา 1      | -                    |                      |
|                      |   ทักษะการเป็นหัวหน้างาน |                      |
+----------------------+----------------------+----------------------+
| -                    | -   เทคนิคการสอนงาน   |                      |
|   การวิเคราะห์งบการเงิน |                      |                      |
+----------------------+----------------------+----------------------+
| -   ภ                | -   สินเชื่อสาขา 2      |                      |
| าษาอังกฤษเพื่อการธนาคาร |                      |                      |
+----------------------+----------------------+----------------------+
| -   บัญชีเบื้องต้น        |                      |                      |
+----------------------+----------------------+----------------------+
| -   พนักงานธนาคาร     |                      |                      |
+----------------------+----------------------+----------------------+
| -   ปฐมนิเทศพนักงานใหม่ |                      |                      |
+----------------------+----------------------+----------------------+

การพัฒนาพนักงานโดยกระบวนการฝึกอบรม ( Training Program )

หลักสูตรฝึกอบรมของธนาคาร
แบ่งประเภทตามวัตถุประสงค์และลักษณะของเนื้อหาความรู้ที่พนักงานในแต่ละระดับตำแหน่งควรจะได้รับการพัฒนาในด้านต่าง
ๆ ดังนี้

1. หมวดหลักสูตรเตรียมเพื่อการเลื่อนตำแหน่ง ( สำหรับพนักงานสาขา )

ธนาคารได้กำหนดหลักสูตรเตรียมเพื่อการเลื่อนตำแหน่ง สำหรับพนักงานสาขาทุก

ระดับ ตั้งแต่เจ้าหน้าที่อำนวยการฝาก – ถอน ถึง ผู้จัดการสาขา
มีวัตถุประสงค์เพื่อเตรียมความพร้อมให้กับพนักงานที่มีศักยภาพพร้อมที่จะได้รับการเลื่อนตำแหน่งให้มีความรู้
ความเข้าใจและทักษะที่จำเป็นสำหรับการปฏิบัติงานในตำแหน่งงานที่สูงขึ้นก่อนที่จะดำรงตำแหน่ง
หลักสูตรในหมวดนี้ประกอบด้วย

-   เตรียมเจ้าหน้าที่อำนวยการฝาก – ถอน

-   เตรียมหัวหน้าการเงิน

-   เตรียมผู้ช่วยสมุหบัญชี

-   เตรียมสมุหบัญชีสาขา

-   เตรียมผู้ช่วยผู้จัดการสาขา

-   เตรียมผู้จัดการสาขา

2. หมวดหลักสูตรพัฒนาทักษะในงาน (สำหรับพนักงานสาขา)

ธนาคารได้กำหนดหลักสูตรพัฒนาทักษะในงาน สำหรับพนักงานบริหารสาขาที่มีอายุ

งานในตำแหน่งมาระยะเวลาหนึ่ง ซึ่งควรได้รับการ Refresh ความรู้และทักษะต่าง ๆ
ที่จำเป็นให้ทันต่อการเปลี่ยนแปลงที่เกิดขึ้น เช่น หลักสูตร “ผู้จัดการสาขา”
เฉพาะผู้จัดการสาขาที่มีอายุงานในตำแหน่งตั้งแต่ 5 ปี ขึ้นไป มีวัตถุประสงค์เพื่อ Refresh
ความรู้และพัฒนาทักษะด้านการบริหาร การจัดการสมัยใหม่ และด้านการวางแผนกลยุทธ์การตลาด

3. หมวดหลักสูตรเพื่อพัฒนาความรู้และทักษะเฉพาะด้าน

ธนาคารได้กำหนดหลักสูตรในหมวดนี้ ในสายงานหลัก ๆ เช่น สินเชื่อ
รวมทั้งหลักสูตรอื่นที่มุ่งเน้นการพัฒนาและเสริมทักษะในการปฏิบัติงาน และพัฒนาตนเอง
เพื่อให้สามารถปฏิบัติงานได้อย่างมีประสิทธิภาพยิ่งขึ้น อาทิ

3.1 ด้านสินเชื่อ ( สำหรับสำนักงานใหญ่ และสาขา )

ธนาคารกำหนดหลักสูตรด้านสินเชื่อแตกต่างกันตามหน้าที่ความรับผิดชอบในแต่

ละระดับตำแหน่ง เช่น หลักสูตร “สินเชื่อสาขา 1” สำหรับเจ้าหน้าที่สินเชื่อ 1 – 2 หลักสูตร
“สินเชื่อสาขา 2” สำหรับผู้ช่วยนักวิจัย–นักวิจัยสินเชื่อ และหลักสูตร “การบริหารสินเชื่อ”
สำหรับผู้ช่วยผู้จัดการสาขา นอกจากนี้ยังมีหลักสูตร “สินเชื่อสำนักงานใหญ่” และ หลักสูตร
“Creative Accounting” สำหรับพนักงานสินเชื่อ สังกัดฝ่ายสินเชื่อต่าง ๆ ในสำนักงานใหญ่

3.2 ด้านการบริการ ( สำหรับสาขา )

ธนาคารได้พัฒนาและดำเนินการฝึกอบรมหลักสูตรด้านการบริการมาอย่างต่อเนื่อง โดยในปี 2543 นี้
ธนาคารได้กำหนดโครงการ “พัฒนาคุณภาพการบริการสู่มาตรฐานสากล”
มีวัตถุประสงค์เพื่อสร้างมาตรฐานในการให้บริการของสาขา
โดยให้พนักงานมีพฤติกรรมการให้บริการอย่างมีคุณภาพเป็นมาตรฐานสากล

3.3 ด้านการขายและการตลาด ( สำหรับสาขา )

เช่น หลักสูตร “เทคนิคการขายด้วยวิธี Cross Selling” (สำหรับพนักงานสาขา)
“การบริหารการตลาด” (สำหรับผู้จัดการสาขาขึ้นไป)

3.4 ด้านต่างประเทศ ( สำหรับสำนักงานใหญ่ และสาขา )

ได้แก่ หลักสูตร “การบริหารความเสี่ยงจากอัตราแลกเปลี่ยนและอัตราดอกเบี้ย”

3.5 หลักสูตรเสริมทักษะพิเศษด้านอื่น ๆ ( สำหรับสำนักงานใหญ่ และสาขา ) ได้แก่

-   หลักสูตร “เทคนิคการเป็นวิทยากร” สำหรับผู้ที่จะปฏิบัติหน้าที่วิทยากรภายใน

ธนาคาร

-   หลักสูตร “ความรู้เกี่ยวกับธนบัตรไทย” สำหรับพนักงานสาขา
    โดยเป็นชุดการเรียนรู้ด้วยตนเอง

4. หมวดหลักสูตรพิเศษ ( สำหรับสำนักงานใหญ่ และสาขา )

เป็นหลักสูตรที่จัดขึ้นเป็นกรณีพิเศษตามความต้องการของฝ่ายงาน หรือความจำเป็น

ของธนาคารเพื่อให้สามารถตอบสนองต่อสถานการณ์ที่เปลี่ยนแปลงได้อย่างรวดเร็ว อาทิ

-   หลักสูตร “การพัฒนาคุณภาพการปฏิบัติงานสาขา” สำหรับพนักงานสาขาสายบัญชี

และการเงินทั่วประเทศ

-   หลักสูตร “การสอบสวนการทุจริตและการกำหนดมาตรการลงโทษที่เหมาะสม”

สำหรับพนักงานบริหารที่ปฏิบัติหน้าที่เป็นคณะกรรมการสอบสวนทางวินัยของ

ธนาคาร

นอกจากนี้ยังมีหลักสูตรอื่น ๆ สำหรับพนักงานในสำนักงานใหญ่อีก เช่น หลักสูตร

“การเขียนเพื่อการสื่อสารทางธุรกิจ” การบรรยายพิเศษ “การบริหารทรัพยากรมนุษย์ ปี 2000”
เป็นต้น

5. โครงการฝึกอบรมทางไกล ( สำหรับสำนักงานใหญ่ และสาขา )

ธนาคารได้ดำเนินโครงการฝึกอบรมทางไกล ตั้งแต่ปี 2539 โดยจัดหลักสูตร “บัญชี

เบื้องต้น” ซึ่งได้รับความร่วมมือจากภาควิชาการบัญชี คณะพาณิชยศาสตร์และการบัญชี
จุฬาลงกรณ์มหาวิทยาลัย ในการจัดทำตำราประกอบการเรียน
และยังคงดำเนินโครงการมาจนถึงปัจจุบัน ในปี 2542 ได้กำหนดเพิ่มขึ้นอีก 1 หลักสูตร คือ
“English For Banking” เพื่อพัฒนาทักษะด้านการสื่อสารภาษาอังกฤษ และในปี 2543 นี้
กำหนดให้มีโครงการฝึกอบรมทางไกลเพิ่มขึ้นอีก 3 หลักสูตร คือ หลักสูตร
“การวิเคราะห์งบการเงิน” หลักสูตร “งบกระแสเงินสด” และหลักสูตร “เทคนิคการขาย”

 การพัฒนาพนักงานโดยกระบวนการอื่น ๆ 

1. โครงการประเมินศักยภาพด้วยกระบวนการ Assessment Centre

ธนาคารกรุงศรีอยุธยา จำกัด (มหาชน) ได้นำกระบวนการ Assessment Centre
มาเป็นเครื่องมือในการประเมินศักยภาพผู้บริหารของธนาคาร
ซึ่งเป็นแนวทางหนึ่งที่ธนาคารได้เลือกใช้เพื่อเสริมการบริหารทรัพยากรบุคคลของธนาคารให้มีประสิทธิภาพและประสิทธิผล
โดยการประเมินกรอบความสามารถต่าง ๆ ( Competencies )
ที่จำเป็นในการบริหารงานได้อย่างมีประสิทธิภาพ
ซึ่งธนาคารมีนโยบายนำกระบวนการดังกล่าวเข้ามาใช้ ตั้งแต่ปี 2539
โดยเริ่มจากการประเมินศักยภาพผู้บริหารระดับผู้จัดการฝ่าย จำนวน 58 ราย และต่อมาปี 2540
ก็ขยายผลด้วยการประเมินกลุ่มพนักงานบริหารสาขา
ระดับผู้ช่วยผู้จัดการสาขาทั้งสาขาส่วนกลางและส่วนภูมิภาค จำนวน 105 ราย
เพื่อนำผลการประเมินไปใช้ในการพิจารณาแต่งตั้งผู้จัดการสาขา และในปี 2543 นี้
จะประเมินผู้ช่วยผู้จัดการสาขาส่วนกลางและส่วนภูมิภาคที่มีคุณสมบัติตามที่กำหนดซึ่งฝ่ายงานต้นสังกัดเป็นผู้พิจารณาจัดส่งรายชื่อให้
โดยพนักงานกลุ่มดังกล่าวจะต้องทำการทดสอบข้อเขียนเพื่อเป็นการคัดเลือกเบื้องต้น
ก่อนเข้ารับการประเมินศักยภาพด้วยกระบวนการ Assessment Centre

2. การกำหนดแผนพัฒนาสายอาชีพพนักงานรายบุคคล

การกำหนดแผนพัฒนาสายอาชีพให้กับพนักงานรายบุคคลนี้ ในปี 2543 นี้
ศูนย์ฝึกอบรมได้กำหนดกลุ่มเป้าหมายเฉพาะพนักงานบริหารสาขาที่ผ่านการประเมินศักยภาพด้วยกระบวนการ
Assessment Centre 2 กลุ่ม คือ

-   กลุ่มที่ 1 ผู้ผ่านการประเมินศักยภาพด้วยกระบวนการ Assessment Centre ในปี 2540

-   กลุ่มที่ 2 ผู้ผ่านการประเมินศักยภาพด้วยกระบวนการ Assessment Centre ในปี 2543

3. ทุนการศึกษาอบรม

3.1 ทุนการศึกษาระดับปริญญาโทในประเทศ

สถาบันการศึกษาที่กำหนด - จุฬาลงกรณ์มหาวิทยาลัย - มหาวิทยาลัยขอนแก่น

- มหาวิทยาลัยธรรมศาสตร์ - มหาวิทยาลัยเชียงใหม่

- มหาวิทยาลัยเกษตรศาสร์ - มหาวิทยาลัยสงขลานครินทร์

- สถาบันบัณฑิตพัฒนบริหารศาสตร์

หลักสูตรที่กำหนด ( ภาคปกติ ) 2 ทุน

-   หลักสูตรบริหารธุรกิจมหาบัณฑิต 1 ทุน

-   หลักสูตรวิทยาศาสตรมหาบัณฑิต สาขาวิชาการเงิน 1 ทุน

หลักสูตรที่กำหนด ( ภาคพิเศษ ) 2 ทุน

-   หลักสูตรบริหารธุรกิจมหาบัณฑิต สำหรับผู้บริหาร (EXECUTIVE MBA) หรือ

หลักสูตรที่กำหนด ( ภาคพิเศษ ) เฉพาะผู้จัดการสาขาขึ้นไป 2 ทุน

-   หลักสูตรบริหารธุรกิจมหาบัณฑิต สำหรับผู้บริหาร (EXECUTIVE MBA) หรือ

-   หลักสูตรรัฐประศาสนศาสตรมหาบัณฑิต หรือ

-   หลักสูตรอื่นที่มีหน่วยกิตด้านการจัดการไม่น้อยกว่าครึ่งหนึ่งของจำนวนหน่วยกิจที่ต้องศึกษา

    2.  ทุนการศึกษาอบรม หลักสูตรการธนาคาร ( ระดับต้น ) 12 ทุน

3.3 ทุนการศึกษาอบรม หลักสูตรการพัฒนาระดับบริหารธนาคาร

และสถาบันการเงิน 1 ทุน

3.4 ทุนการศึกษาอบรม โครงการสัมมนาผู้บริหารธนาคาร

และสถาบันการเงิน 1 ทุน

(3.2–3.4 ของสมาคมสถาบันการศึกษาการธนาคารและการเงินไทย)

3.5 ทุนการศึกษาอบรม หลักสูตร Certified Investment Securities Analyst (CISA)
1 ทุน

(ของสมาคมนักวิเคราะห์หลักทรัพย์ )

3.6 ทุนการศึกษาอบรม หลักสูตร Senior Executive Program (SEP) 1 ทุน

( ของสถาบันบัณฑิตบริหารธุรกิจศศินทร์ )

3.7 ทุนการศึกษาอบรม ณ ต่างประเทศ

-   หลักสูตร Senior Bank Management Course (SBMC) Asian Institute

  of Management สาธารณรัฐฟิลิปปินส์ 3 ทุน

-   หลักสูตร Pacific Rim Bankers Program ( PRBP ) University of

Washington ประเทศสหรัฐอเมริกา 1 ทุน

(หมายเหตุ : ประเภททุนการศึกษาอบรมและจำนวนทุนในแต่ละปีกำหนดตามนโยบาย

ของธนาคาร )